钦定古今图书集成/明伦汇编/官常典/第100卷 > 秦定王惟焯
## 钦定古今图书集成/明伦汇编/官常典/第100卷 > 秦定王惟焯

按《明外史秦愍王传》：定王惟焯，昭王秉欆子，而临潼
王诚澯孙也。初，简王诚泳无子，以秉欆为嗣。秉欆薨，
惟焯嗣，孝谨著闻，世宗敕有司表以绰楔献金助太
庙工，益岁禄二百石，赐玉带袭衣。惟焯尝奏请潼关
以西，凤翔以东河渜地，曰：“皇祖所赐，先臣樉也。”户部
尚书梁材执奏：“陕西外供三镇，内给四王，民困已极，
视国初土产物力万不相侔，岂得空地更给？”诏如材
言。嘉靖二十三年薨，无子，以再从子宣王怀埢嗣。